b'\n_START_ARTICLE_\nGuarana\n_START_SECTION_\nZgodovina in kultura\n_START_PARAGRAPH_\nBeseda guarana izhaja iz portugalske besede guaran\xc3\xa1, le-ta pa ima zametke v besedi warana v jeziku plemena Sater\xc3\xa9-Mau\xc3\xa9._NEWLINE_Guarana igra pomembno vlogo v kulturi indijanskih plemen Tupa in Guarani. Po mitu, ki datira iz \xc4\x8dasa plemena Sater\xc3\xa9-Mau\xc3\xa9, je doma\xc4\x8da guarana nastala po smrti ljubljenega va\xc5\xa1kega otroka, ki ga je ubilo bo\xc5\xbeanstvo. Z namenom, da bi va\xc5\xa1\xc4\x8dane pomirilo, je neko drugo, prijaznej\xc5\xa1e bo\xc5\xbeanstvo vzelo otrokovo levo oko in ga zakopalo v gozdu. Tam je nato zrasla divja vrsta guarane. Bo\xc5\xbeanstvo je vzelo tudi otrokovo desno oko in ga zakopalo v vasi, tam pa je nato zrasla doma\xc4\x8da guarana._NEWLINE_Pleme Guarani pripravi \xc4\x8daj iz guarane tako, da odstrani lupino, opere semena in jih nato potol\xc4\x8de, dokler zmes ni podobna finemu pra\xc5\xa1ku. Pra\xc5\xa1ek nato zamesijo v testo in oblikujejo cilindre. Tako nastane kruh iz guarane ali t. i. \xc2\xbbBrazilia coke\xc2\xab, ki se nato nadrobi in doda v vro\xc4\x8do vodo skupaj s sladkorjem._NEWLINE_Rastlino je v 17. stoletju odkril o\xc4\x8de Felip Betendorf, kmalu zatem so jo prinesli v Zahodno Evropo. \xc5\xa0ir\xc5\xa1e poznana je postala do l.1958.\n_START_SECTION_\nUporaba\n_START_PARAGRAPH_\nGuarano se dodaja sladkanim ali gaziranim pija\xc4\x8dam in energijskom napitkom (t. i. energy shots). Je sestavina zeli\xc5\xa1\xc4\x8dnega \xc4\x8daja, lahko jo vsebujejo tudi trdne farmacevtske oblike (kapsule). Ju\xc5\xbena Amerika v splo\xc5\xa1nem pridobi ve\xc4\x8dino svojega kofeina iz guarane.\n_START_SECTION_\nPija\xc4\x8de\n_START_PARAGRAPH_\nBrazilija, tretji najve\xc4\x8dji porabnik brezalkoholnih pija\xc4\x8d na svetu ,, proizvaja kar nekaj znamk brezalkoholnih pija\xc4\x8d, ki vsebujejo ekstrakt guarane. Pija\xc4\x8de z dodatkom guarane so v Braziliji celo presegle prodajo kokakole ,. Povzro\xc4\x8dijo lahko \xc5\xbeiv\xc4\x8dnost, ki jo povezujejo s pitjem kofeina.\n_START_SECTION_\nKognitivni u\xc4\x8dinki\n_START_PARAGRAPH_\nKer je guarana bogata s kofeinom, ima velik vpliv na kognitivne procese. Pri podganah je pove\xc4\x8dala sposobnost kognitivnih procesov in fizi\xc4\x8dno vzdr\xc5\xbeljivost v primerjavi s placebom._NEWLINE_V letu 2007 so s pilotno \xc5\xa1tudijo na ljudeh  ocenjevali obna\xc5\xa1anje oseb v odvisnosti od 4 razli\xc4\x8dnih zau\xc5\xbeitih odmerkov (37,5\xc2\xa0mg, 75\xc2\xa0mg, 150\xc2\xa0mg in 300\xc2\xa0mg) ekstrakta guarane. Spomin, budnost in razpolo\xc5\xbeenje so se povi\xc5\xa1ali pri obeh ni\xc5\xbejih odmerkih, kar je potrdilo prej\xc5\xa1nje rezultate \xc5\xa1tudije izbolj\xc5\xa1ave pomnjenja v odvisnoti od 75\xc2\xa0mg odmerka.\n_START_SECTION_\nOstala uporaba in stranski u\xc4\x8dinki\n_START_PARAGRAPH_\nV ZDA ima guarana status generally recognized as safe (GRAS)._NEWLINE_Preliminarne raziskave so pokazale, da guarana vpliva na ob\xc4\x8dutek, kdaj se telo nasiti. Neka \xc5\xa1tudija je pokazala prb. 5,1\xc2\xa0kg izgube telesne mase v 45 dneh pri skupini, ki je jemala me\xc5\xa1anico mate-ja, guarane in damiane, v primerjavi z 1\xc2\xa0kg izgube telesne mase pri placebo skupini. \xc4\x8ceprav ne moremo sklepati, da je u\xc4\x8dinke povzro\xc4\x8dila samo guarana, se ta \xc5\xa1tudija razlikuje od druge, ki je pokazala, da guarana nima vpliva na telesno maso._NEWLINE_Ekstrakt guarane zmanj\xc5\xa1a agregacijo kun\xc4\x8djih trombocitov  do 37% pod spodnjo kontrolno mejo ter zmanj\xc5\xa1a sintezo tromboksana iz arahidonske kisline do 78% pod spodnjo kontrolno mejo. Ni \xc5\xa1e znano, \xc4\x8de lahko tak vpliv na aktivnost trombocitov vodi do pove\xc4\x8danega tveganja za sr\xc4\x8dni infarkt ali napade ishemije._NEWLINE_Ostale laboratorijske \xc5\xa1tudije so pri kroni\xc4\x8dnem jemanju guarane pokazale antioksidativne in protibakterijske u\xc4\x8dinke ter vpliv na zni\xc5\xbeanje \xc5\xa1t. ma\xc5\xa1\xc4\x8dobnih celic pri mi\xc5\xa1ih (\xc4\x8de je guarana kombinirana s konjugirano linolensko kislino)._NEWLINE_Anekdota pravi, da lahko (individualno ali v kombinaciji s kofeinom in tavrinom) pretirana uporaba energijskih pija\xc4\x8d, ki vsebujejo guarano, povzro\xc4\x8da pri nekaterih ljudeh (epilepti\xc4\x8dne) napade.'